**Szám:** 1-9/2021. 5. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2021. július 29-i rendes, nyilvános ülésére**

**Tárgy:** Döntés önkormányzati ingatlanok értékesítéséről

**Tisztelt Képviselő-testület!**

I.

Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) számú önkormányzati rendeletének VIII. fejezet 41. § b) pont bd) pontja alapján a legfeljebb 3000 m2 területű vagy bruttó 3 millió forint alatti forgalmi értékű kivett zártkerti földterületek pályázati eljárás lefolytatása nélkül is értékesíthetők.

**Nagy Miklós** 8342 Óhid, Kossuth u. 83. szám alatti lakos 2021. május 18-én kelt kérelmet nyújtott be Zalaszentgrót Város Önkormányzata felé a **Zalaszentgrót zártkert 13093/2 helyrajzi számú** ingatlan megvásárlására vonatkozóan.

Az ingatlan Zalaszentgrót – Huszonya hegy zártkertben helyezkedik el, Zalaszentgrót Város Önkormányzatának 1/1 arányú tulajdonát képezi. Az ingatlan bejárása megtörtént, amely során megállapítást nyert, hogy a fenti ingatlan földútról nehezen megközelíthető, elhanyagolt, a terület egy része spontán fásult.

A Zalaszentgrót, Kisszentgrót városrész Tanácsadó Testületi tagja az ingatlan értékesítési árára 200,- Ft/m2 összegű javaslatot tett.

Az alábbi táblázat tartalmazza a földterület adatait, valamint az értékesítési árat:

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Terület-nagyság** | **Művelési ág** | **Nyilvántartási érték (Ft)** | **Ajánlott egységár (nettó Ft/m2)** | **Vételár (nettó Ft)** |
| 13093/2 | 1309 m2 | kivett zártkerti,  művelés alól kivett | 39.000,- | 200,- | 261.800,- |

II.

A Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI.27.) számú önkormányzati rendeletének VIII/A. fejezet (2) bekezdés c) pontja alapján 3000 m2-t meghaladó területű vagy bruttó 3 millió forint feletti forgalmi értékű kivett zártkerti földterületek nyilvános pályázati eljárás lefolytatását követően értékesíthetők.

**Nagy Miklós** 8342 Óhid, Kossuth u. 83. szám alatti lakos 2021. május 18-én kelt kérelmet nyújtott be Zalaszentgrót Város Önkormányzata felé a **Zalaszentgrót zártkert 13099 helyrajzi számú**, és a **Zalaszentgrót 13102 helyrajzi számú** ingatlanok megvásárlására vonatkozóan.

A **Zalaszentgrót 13099 hrsz.-ú** ingatlan Zalaszentgrót – Huszonya hegy zártkertben helyezkedik el, Zalaszentgrót Város Önkormányzatának 1/1 arányú tulajdonát képezi. Az ingatlan bejárása megtörtént, amely során megállapítást nyert, hogy a fenti ingatlan földútról nehezen megközelíthető, elhanyagolt, a terület egy része spontán fásult.

A **Zalaszentgrót 13102 hrsz.-ú** ingatlan Zalaszentgrót – Huszonya hegy zártkertben helyezkedik el, Zalaszentgrót Város Önkormányzatának 1/1 arányú tulajdonát képezi. Az ingatlan bejárása megtörtént, amely során megállapítást nyert, hogy a fenti ingatlan földútról nehezen megközelíthető, elhanyagolt, a terület egy része spontán fásult.

A Zalaszentgrót, Kisszentgrót városrész Tanácsadó Testületi tagja az ingatlan minimális induló árára 200,- Ft/m2 összegű javaslatot tett.

Az alábbi táblázat tartalmazza a földterület adatait, valamint az értékesítési árat:

|  |  |  |  |  |  |
| --- | --- | --- | --- | --- | --- |
| **Helyrajzi szám** | **Terület-nagyság** | **Művelési ág** | **Nyilvántartási érték (Ft)** | **Ajánlott egységár (nettó Ft/m2)** | **Minimális induló ár (nettó Ft)** |
| 13099 | 3446 m2 | kivett zártkerti,  művelés alól kivett | 69.000,- | 200,- | 689.200,- |
| 13102 | 3546 m2 | kivett zártkerti,  művelés alól kivett | 106.000,- | 200,- | 709.200,- |

A Gazdasági és Városfejlesztési Bizottság az előterjesztést a 2021. július 22-i ülésén megtárgyalta, a 4/2021.(VII.22.) és az 5/2021.(VII.22.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

**I.**

Zalaszentgrót Város Önkormányzata Képviselő-testülete úgy dönt, hogy a kizárólagos tulajdonában lévő Zalaszentgrót 13093/2 hrsz.-ú, 1309 m2 nagyságú kivett zártkerti területet 261.800,- Ft+ÁFA vételáron nyilvános pályázati eljárás lefolytatása nélkül értékesíti Nagy Miklós 8342 Óhid, Kossuth u. 83. szám alatti lakos részére.

Az adásvétellel kapcsolatos költségek a vevőt terhelik.

A Képviselő-testület felhatalmazza a polgármestert az adásvételi szerződés megkötésére.

**Határidő:** 2021. október 31.

**Felelős:** Baracskai József polgármester

Dr. Simon Beáta jegyző

**Határozati javaslat:**

**II.**

Zalaszentgrót Város Önkormányzata Képviselő-testülete úgy dönt, hogy a kizárólagos tulajdonában lévő

Zalaszentgrót 13099 hrsz.-ú, 3446 m2 nagyságú, kivett zártkerti területet 689.200,- Ft+ÁFA

Zalaszentgrót 13102 hrsz.-ú, 3546 m2 nagyságú, kivett zártkerti területet 709.200,- Ft+ÁFA

induló áron nyilvános pályázati eljárás lefolytatását követően értékesíti a legkedvezőbb ajánlatot tevőnek - de legalább a minimális eladási áron.

Az adásvétellel kapcsolatos költségek a nyilvános pályázat eredménye szerint nyertes ajánlattevőt terhelik. A polgármester a nyilvános pályázati eljárás lefolytatását követően az eredményes pályázat esetén a nyertes ajánlattevővel köti meg az adásvételi szerződés.

A Képviselő-testület felkéri a jegyzőt az értékesítéssel kapcsolatos feladatokat elvégzésére.

**Határidő:** 2021. október 31.

**Felelős:** Baracskai József polgármester

Dr. Simon Beáta jegyző

Zalaszentgrót, 2021. július 26.

***Baracskai József***

polgármester

A határozatai javaslat a törvényességi

követelményeknek megfelel.

***Dr. Simon Beáta***

jegyző